CELEX: 22008D0011
Language: et
Date: 2008-02-01 00:00:00
Title: EMP Ühiskomitee otsus nr 11/2008, 1. veebruar 2008 , millega muudetakse Euroopa Majanduspiirkonna lepingu XI lisa (telekommunikatsiooniteenused)

12.6.2008   
            
            
               ET
            
            
               Euroopa Liidu Teataja
            
            
               L 154/23
            
         
      EMP ÜHISKOMITEE OTSUS
   
   nr 11/2008,
   1. veebruar 2008,
   millega muudetakse Euroopa Majanduspiirkonna lepingu XI lisa (telekommunikatsiooniteenused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XI lisa on muudetud EMP Ühiskomitee 7. detsembri 2007. aasta otsusega nr 162/2007 (1).
            
         
               (2)
            
            
               Lepingusse tuleb inkorporeerida komisjoni 12. veebruari 2007. aasta otsus 2007/90/EÜ, millega muudetakse otsust 2005/513/EÜ raadiospektri ühtlustatud kasutamise kohta sagedusalas 5 GHz traadita juurdepääsusüsteemide, sealhulgas raadio-kohtvõrkude (WAS/RLAN) rakendamiseks (2).
            
         
               (3)
            
            
               Lepingusse tuleb inkorporeerida komisjoni 15. veebruari 2007. aasta otsus 2007/116/EÜ, millega reserveeritakse riigisisene numeratsiooniala algusega „116” sotsiaalse väärtusega ühtlustatud teenuste ühtlustatud numbritele (3).
            
         
               (4)
            
            
               Lepingusse tuleb inkorporeerida komisjoni 11. detsembri 2006. aasta otsus 2007/176/EÜ elektrooniliste sidevõrkude, -teenuste ning nendega seotud vahendite ja teenuste standardite ja/või spetsifikaatide loetelu kohta, millega asendatakse kõik eelmised versioonid (4),
            
         ON TEINUD JÄRGMISE OTSUSE:
   Artikkel 1
   Lepingu XI lisa muudetakse järgmiselt.
   
               1.
            
            
               Punkti 5cs (komisjoni otsus 2005/513/EÜ) lisatakse järgmine tekst:
               „, muudetud järgmise õigusaktiga:
               
                           —
                        
                        
                           
                              32007 D 0090: komisjoni otsus 2007/90/EÜ, 12. veebruar 2007 (ELT L 41, 13.2.2007, lk 10).”
                        
                     
         
               2.
            
            
               Punkti 5cw (komisjoni otsus 2007/131/EÜ) järele lisatakse järgmised punktid:
               
                           „5cx.
                        
                        
                           
                              32007 D 0116: komisjoni otsus 2007/116/EÜ, 15. veebruar 2007, millega reserveeritakse riigisisene numeratsiooniala algusega „116” sotsiaalse väärtusega ühtlustatud teenuste ühtlustatud numbritele (ELT L 49, 17.2.2007, lk 30).
                        
                     
                           5cy.
                        
                        
                           
                              32007 D 0176: komisjoni otsus 2007/176/EÜ, 11. detsember 2006, elektrooniliste sidevõrkude, -teenuste ning nendega seotud vahendite ja teenuste standardite ja/või spetsifikaatide loetelu kohta, millega asendatakse kõik eelmised versioonid (ELT L 86, 27.3.2007, lk 11).”
                        
                     
         Artikkel 2
   Otsuste 2007/90/EÜ, 2007/116/EÜ ja 2007/176/EÜ islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 2. veebruaril 2008, tingimusel et EMP Ühiskomiteele on esitatud kõik lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 1. veebruar 2008
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 124, 8.5.2008, lk 28.
   
      (2)  ELT L 41, 13.2.2007, lk 10.
   
      (3)  ELT L 49, 17.2.2007, lk 30.
   
      (4)  ELT L 86, 27.3.2007, lk 11.
   
      (5)  Põhiseadusest tulenevaid nõudeid ei ole nimetatud.